Change

Baggrund
Chang valgte at tage superhelteidentiteten Change da hun ved et besøg ved ønskebrønden på Kronborg Slot fandt ud af at hun havde et talent indenfor at kontrollere mønter af alle former og størrelser.

Chang's forældre er skilt og hun bor i øjeblikket ved sin far, Torben som bor i Hellerup i et hus som Chang synes er alt for stort. Chang's mor er oprindeligt fra Kina og blev sendt tilbage dertil da hun ikke kunne få opholdstilladelse i Danmark. Chang kan ikke huske så meget om hende.

Faktisk blev hun lykkelig da hun fandt ud af at hun havde en speciel evne, for hendes far har heller ikke særlig meget tid til hende og hun har en mistanke om at hendes venner mest bare er interesserede i at være i hendes hus og lege med hendes ting.

Chang er selvfølgelig stadig sammen med dem, men ikke lige så meget som før. Nu sover hun mest om dagen og jager kriminalitet om natten. Hun er selvfølgelig nødt til at tage s-toget ind til københavn for at finde nogen som bryder loven, og det tager jo lidt tid, så det er faktisk ikke så mange timer hver nat hun får patruljeret, men det gør hende ikke noget for så bruger hun bare tiden på at øve sig i at kontrollere sine mønter.

Hun er en smule bange for hvad kun kan komme til at gøre med dem, for hun har lovet sig selv at hun er den type superhelt som ikke slår nogen ihjel, men bare efterlader skurkede foran politistationen. Det er ret svært når ens eneste våben for det meste består af et lille bitte metalprojektil som man slynger igennem luften med høj fart. Derfor arbejder Change ofte sammen med Tømmer Mand, en ung mand som kan få andre til at føle tømmermænd og som derfor er ret god til at uskadeliggøre andre. Til gengæld betaler Change for hans husleje og hans mad.

Evner
Change har evnen til at kontrollere mønter af enhver art og form, og kan både fyre dem af som projektiler, dække sig med dem som en rustning eller lave en platform hun kan flyte rundt på.